חרונימו רולי

חרונימו רולי (בספרדית: Gerónimo Rulli; נולד ב-20 במאי 1992 בלה פלאטה שבארגנטינה) הוא כדורגלן ארגנטינאי המשחק בעמדת השוער בקבוצת אייאקס.

קריירת מועדונים

אסטודיאנטס 
רולי נולד בלה פלאטה, בירת פרובינציית בואנוס איירס שבארגנטינה. הוא גדל במחלקת הנוער של אסטודיאנטס ועלה לקבוצה הבוגרת בשנת 2012, כגיבוי לחוסטו ויאר ולאגוסטין סילבה. ב-3 באפריל 2014, בשל עזיבתו של ויאר לנסיונל ופציעתו של סילבה, ערך את הופעת הבכורה שלו בקבוצה, כשפתח בהרכב בהפסד 0–1 לארסנאל דה סארנדי. רולי שיחק ב-11 משחקים באותה העונה, ובעונת 2013/2014 היה לשוער הראשון של הקבוצה ושיחק בכל המשחקים.

דפורטיבו מלדונדו 
בחודש יוני 2014 חתם רולי בדפורטיבו מלדונדו.

ריאל סוסיאדד 
ב-24 ביולי 2014, כחודש לאחר שחתם בדפורטיבו מלדונדו, הושאל לריאל סוסיאדד הספרדית. ב-28 באוגוסט 2014 ערך את הופעת הבכורה שלו בקבוצה, כשפתח בהרכב והוחלף בדקה ה-85 בשל פציעה בקרסול בהפסד החוץ 0–3 נגד קרסנודאר בשלב פלייאוף ההעפלה לליגה האירופית לעונת 2014/2015. הוא חזר לשחק בחודש נובמבר, וערך את הופעת הבכורה שלו בליגת העל הספרדית ב-20 בדצמבר 2014, כשפתח בהרכב בתיקו 1-1 נגד לבאנטה. ב-4 בינואר 2015 עזר לקבוצתו לנצח את ברצלונה בתוצאה 0–1 בעזרת מספר הצלות חשובות.

ב-4 ביולי 2015 הוארכה השאלתו של רולי בעונה נוספת. ב-19 ביולי 2016 חתם רולי במנצ'סטר סיטי האנגלית. ב-10 באוגוסט הושאל בחזרה לריאל סוסיאדד. ב-13 באוגוסט 2019 הושאל למונפלייה לעונה אחת.

ויאריאל 
ב-4 בספטמבר 2020 חתם לארבע שנים בוויאריאל.

ב-26 במאי 2021 זכה עם ויאריאל בליגת האירופית לאחר ניצחון בבעיטות הכרעה על מנצ'סטר יונייטד.

אייאקס 
ב-6 בינואר 2023 חתם לשלוש וחצי שנים באייאקס.

קריירה בינלאומית 
ב-20 במרץ 2015 זומן רולי לראשונה לסגל נבחרת ארגנטינה לקראת משחקי הידידות נגד אל סלבדור ואקוודור, אך לא שיחק. ב-7 בספטמבר 2018 ערך את הופעתו הבכורה בנבחרת בניצחון 0–3 על  במשחק ידידות.

נכלל בסגל נבחרת ארגנטינה בטורניר מונדיאל 2022.

תארים

מועדונים 
ויאריאל
 הליגה האירופית: 2020/2021

נבחרת 
 גביע העולם: 2022
 הפיינליסימה: 2022

אישיים 
 פרס אובלדו פיליול (השוער בעל ממוצע הספיגה הנמוך ביותר): טורנאו פינאל 2014

קישורים חיצוניים

הערות שוליים 

כדורגלנים ארגנטינאים
שוערי כדורגל ארגנטינאים
לה פלאטה: כדורגלנים
כדורגלני אסטודיאנטס לה פלאטה
כדורגלני דפורטיבו מלדונדו
כדורגלני ריאל סוסיאדד
כדורגלני מנצ'סטר סיטי
כדורגלני מונפלייה
כדורגלני נבחרת ארגנטינה
כדורגלני ויאריאל
כדורגלני אייאקס
כדורגלני מונדיאל 2022
כדורגלנים ארגנטינאים באולימפיאדת ריו דה ז'ניירו (2016)
ארגנטינאים שנולדו ב-1992